CELEX: 62014TN0185
Language: el
Date: 2014-03-14 00:00:00
Title: Υπόθεση T-185/14: Προσφυγή της 14ης Μαρτίου 2014 — Freitas κατά Κοινοβουλίου και Συμβουλίου

16.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/34
            
         Προσφυγή της 14ης Μαρτίου 2014 — Freitas κατά Κοινοβουλίου και Συμβουλίου
   (Υπόθεση T-185/14)
   2014/C 184/56
   Γλώσσα διαδικασίας: η γαλλική
   
      Διάδικοι
   
   
      Προσφεύγων: José Freitas (Porto, Πορτογαλία) (εκπρόσωπος: J.-P. Hordies, δικηγόρος)
   
      Καθών: Συμβούλιο της Ευρωπαϊκής Ένωσης και Ευρωπαϊκό Κοινοβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να κρίνει την προσφυγή παραδεκτή και βάσιμη·
            
         
               —
            
            
               να ακυρώσει το άρθρο 1, παράγραφος 2, σημείο β', της οδηγίας 2013/55/ΕΕ του Ευρωπαϊκού Κοινοβουλίου και του Συμβουλίου της 20ής Νοεμβρίου 2013, για την τροποποίηση της οδηγίας 2005/36/ΕΚ σχετικά με την αναγνώριση των επαγγελματικών προσόντων και του κανονισμού (ΕΕ) 1024/2012 σχετικά με τη διοικητική συνεργασία μέσω του συστήματος πληροφόρησης της εσωτερικής αγοράς («κανονισμός IMI»), που δημοσιεύθηκε στην Επίσημη Εφημερίδα της Ευρωπαϊκής Ένωσης στις 28 Δεκεμβρίου 2013 (L 354/132)·
            
         
               —
            
            
               να καταδικάσει τα καθών στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει δύο λόγους.
   
               1.
            
            
               Ο πρώτος λόγος στηρίζεται σε παράβαση του άρθρου 49 ΣΛΕΕ, καθόσον το επάγγελμα του συμβολαιογράφου εμπίπτει στο πεδίο εφαρμογής του άρθρου 49 ΣΛΕΕ σχετικά με την ελευθερία εγκαταστάσεως και δεν υπάγεται στην άσκηση δημόσιας εξουσίας υπό την έννοια του άρθρου 51 ΣΛΕΕ. Επομένως, το επάγγελμα του συμβολαιογράφου δεν μπορεί να εκφεύγει του πεδίου εφαρμογής της οδηγίας 2005/36/ΕΚ (1).
            
         
               2.
            
            
               Ο δεύτερος λόγος στηρίζεται σε παραβίαση της αρχής της αναλογικότητας, καθόσον οι συμβολαιογράφοι που διορίζονται με επίσημη πράξη των δημοσίων αρχών αποκλείονται γενικώς και απολύτως από το πεδίο εφαρμογής της οδηγίας 2005/36/ΕΚ.
            
         
      (1)  Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255, σ. 22).